Folketing
2001-03-15

Venstres ordfører siger, at man godt vil være med til at nedtrappe sukkerordningen, men at det skal ske ligeligt. Det er jo ikke noget svar, for det gør det pr. definition, i og med at det er den fælles EU-sukkerordning, der bliver nedtrappet, dermed er det ligeligt. Så spørgsmålet er kun, hvor lang tid skal der gå? Og der synes jeg somme tider, jeg har den mistanke, som er temmelig godt underbygget, at Venstre altid siger, at i princippet vil man gerne, men det skal bare tage utrolig lang tid, og det skal i hvert fald ikke starte lige nu. Derfor vil jeg gerne have et mere præcist svar på: Hvor hurtigt mener Venstre at sukkerordningen skal nedtrappes på ligeligt grundlag, sådan at vi kommer væk fra en garanteret mindstepris og får en verdensmarkedspris på sukker?